У ролі Гервасія, нарэшце, “знайшоў сябе” былы купалавец, а цяпер артыст Маладзёжнага тэатра Андрэй Гладкі. У ім адчуваецца не толькі знешні імпэт, але і, галоўнае, вялікая ўнутраная моц. Абранніцай героя Бярозкай стала актрыса Купалаўскага Юліяна Міхневіч. Таксама цудоўная рэжысёрская інтуіцыя! Артыстка і не “іграе” наўмысна нічога, у яе ўжо на самім твары быццам “напісана”: верная жонка і, амаль паводле А.Пушкіна, “дабрадзейная маці”.